Mobutu Nzanga

Nzanga Mobutu (*) azalí moí-politíki wa Kongó-Kinsásá. Azalí mwǎna wa Mobutu Sese Seko mpé Bobi Ladawa. Azalí mokonzi wa lingómbá lya politíki UDEMO, oyo asalákí o mobú mwa 2007 mpo na kosíkola idéali ya lingómbá ya Mouvement Populaire de la Révolution (MPR) ya tata na ye.

Mobutu Nzanga azuákí lokúmu ya *ministre ya Bilanga na guvɛnɛmá Antoine Gizenga kobanda 5 sánzá ya míbalé 2007 tii 26 sánzá ya zómi 2008. Na nsima, akómákí *vice-ministre ya bosɛngi bwa bato (Besóins Sociaux) kobanda 26 sánzá ya zómi 2008 tii 20 sánzá ya míbalé 2010. Na suka, akómákí *vice-ministre ya Misálá, Mpɔ́si mpé Bobateli bwa bato tii 10 sánzá ya mísáto 2011.

 Bomɔí bwa Mobutu Nzanga 
Nzanga Mobutu azalí mwǎna ya libosó ya Mobutu Sese Seko mpé mwǎna ya Bobi Ladawa Mobutu. Ayékólákí na Bɛ́lɛ́jika, Kanada mpé Falánsɛ́, awa azwákí diplɔmɛ ya koyéba mabɔ́kɔ mpé politíki o American University of Paris. Nsima ya kobɔ́ta, azongákí na Kongó mpo na kosála lokóla molóngi mpé ntoma ya tata na ye. Na 1997, alongwákí na mokili mpo na mobéko mwa Laurent-Désiré Kabila o Kinshasa.

 Molongano na guvɛrnɛmá 
Nzanga akómákí mokambi ya bilanga, asálákí mpo na kobanda bilanga o bisika na bikólo mingi. Sima ya mobú míbalé, akómákí ministre ya mosálá ná mpósi bwa bato. Kasi na 2011, Mobutu alongwaki guvɛnɛmá mpo na boyokani te na président Kabila, oyo azalaki kolendisa bondeko na guvɛrnema ya Kagame, oyo bayebaki ete bazalaki na mokumba ya bitumba mpe mobulu na eténi ya este ya Congo.«Joseph Kabila révoque Mobutu Nzanga du gouvernement» (Radio Okapi o mokɔlɔ 11 mársi 2011)

 Misálá na nsima ya guvɛnɛmá 
Nzanga Mobutu azali kosala na Maroc mpé Etazíni ya Ameríka. Na 2018, asopórtákí kándida Martin Fayulu mpo na éléksyon. Na 2023, Nzanga azóngákí na Kongó mpɔ̂ na kokɔtela lisusu politíki. Na boyokani ya mokonzi ya ekólo, Félix Tshisekedi, Nzanga Mobutu ayebisákí ete azali kopesa ye mpenzámá lisungi mpo na éléksyon ya mokonzi ya ekólo o 2023.

 Tála mpé 
 Sitɛ Wɛbɛ ya Mobutu Nzanga

Catégorie:Moí-politíki wa Kongó-Kinsásá
Catégorie:Mbótama na 1970